Diari Oficial de la Generalitat Valenciana


Sumari del DOGV 4548, del 21-07-2003 (2003/8081)

RESOLUCIÓ d'1 de juliol de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació de l'Addenda al Conveni marc de col·laboració entre la Conselleria de Benestar Social de la Generalitat Valenciana i el Reial Patronat sobre Discapacitat en què es fixen les actuacions conjuntes corresponents a l'exercici 2003.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4548

Data del DOGV
:   21-07-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/8081


Data del document
:   01-07-2003

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria de Benestar Social
    * discapacitat
    * administració central
    * cooperació administrativa

RESOLUCIÓ d'1 de juliol de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació de l'Addenda al Conveni marc de col·laboració entre la Conselleria de Benestar Social de la Generalitat Valenciana i el Reial Patronat sobre Discapacitat en què es fixen les actuacions conjuntes corresponents a l'exercici 2003. [2003/X8081]
  
Subscrit, després de la tramitació prèvia reglamentària, entre la Conselleria de Benestar Social de la Generalitat Valenciana i el Reial Patronat sobre Discapacitat, l'11 de març de 2003, una Addenda al Conveni marc de col·laboració entre la Conselleria de Benestar Social de la Generalitat Valenciana i el Reial Patronat sobre Discapacitat en què es fixen les actuacions conjuntes corresponents a l'exercici 2003, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Addendum, que ha quedat inscrit en el Registre de Convenis amb el número 0567/2003, i que figura com a annex d'esta resolució.
  
València, 1 de juliol de 2003.- La directora general de Relacions amb les Corts i Secretariat del Govern: Alida Mas Taberner.
  
ADDENDA AL CONVENI MARC DE COL·LABORACIÓ ENTRE LA CONSELLERIA DE BENESTAR SOCIAL DE LA GENERALITAT VALENCIANA I EL REAL PATRONAT SOBRE DISCAPACITAT EN QUÈ ES FIXEN LES ACTUACIONS CONJUNTES CORRESPONENTS A L'EXERCICI 2003.
  
Madrid, 11 de març de 2003
  
Reunits:
  
D'una part, l'Honorable conseller de Benestar Social, senyor Rafael Blasco Castany, d'acord amb les seues competències segons el que establix l'article 35 de la Llei 5/1983, de 30 de desembre, de Govern Valencià, modificada per Llei 1/2002, de 26 de febrer, de la Generalitat Valenciana i en el Reglament Orgànic i Funcional de la Conselleria de Benestar Social, aprovat per Decret del Govern Valencià 138/2000, de 12 de setembre, modificat per Decret 212/2001, de 18 de desembre, del Govern Valencià i conforme a l'Acord del Govern Valencià de data 7 de gener de 2003.
  
I d'una altra, l'Excm. secretari general del Real Patronato sobre Discapacidad, senyor Francisco Mira Pérez, nomenat per Reial Decret 1.023/2001, de 14 de setembre (BOE núm.222, del 15) en nom i representació de l'organisme, i d'acord amb les facultats que li atorga l'article 8.2 g) del Reial Decret 946/2001, de 3 d'agost (BOE núm. 214, de 6 de setembre), pel qual s'aprova l'Estatut del Real Patronato Sobre Discapacidad.
  
Les dos parts intervenen en la representació i amb les facultats que els seus respectius càrrecs els conferixen, reconeixent-se mútuament capacitat i legitimació per a obligar-se i convindre, i a l'efecte
  
Exposen:
  
Primer. Que el Real Patronato sobre Discapacidad i la Conselleria de Benestar Social han subscrit amb data 4 de desembre del 2002 un Conveni Marc de Col·laboració a fi de promoure i millorar l'atenció de les persones amb discapacitat en l'àmbit de la Comunitat Valenciana.
  
Segon. Que en la clàusula tercera de l'esmentat conveni marc de col·laboració s'establix que el Real Patronato sobre Discapacidad i la Conselleria de Benestar Social acordaran i valoraran conjuntament un programa d'activitats en les àrees objecte de cooperació, que s'incorporarà per mitjà de les corresponents Addenda al mateix, en què s'especificaran els compromisos de cada una de les parts firmants.
  
Per tot allò que s'ha exposat, les dos parts, d'acord amb el que disposa l'article 6.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 3.1.c) de la Llei de Contractes de les Administracions Públiques, i l'Acord de Consell de Ministres de 3 de juliol de 1998, sobre competències per a realitzar convenis de col·laboració amb les comunitats autònomes, acorden subscriure el present Addendum, que es regirà per les següents
  
Clàusules:
  
Primera. La col·laboració entre el Real Patronato sobre Discapacidad i la Conselleria de Benestar Social es desenrotllarà d'acord amb el programa que s'adjunta com annex d'esta addenda.
  
Segona. La Conselleria de Benestar Social es compromet a col·laborar en l'objecte d'esta addenda, tot aportant per a això:
  
- La participació d'especialistes en les àrees objecte de col·laboració previstes en esta addenda.
  
- La infraestructura i els mitjans materials necessaris per al desenrotllament dels objectius del conveni (aules, despatxos, material informàtic i d'oficines).
  
- Una aportació econòmica de cinquanta-un mil cinc-cents noranta euros (51.590 e), a càrrec de l'aplicació pressupostària 35.27.90.6077.533.94.5 recollit en els pressuposts de la Generalitat Valenciana per a l'exercici 2003 destinada a cofinançar les activitats que figuren en l'annex d'esta addenda.
  
Tercera. El Real Patronato sobre Discapacidad es compromet a col·laborar en l'objecte d'esta addenda, aportant per a això:
  
- La participació i l'assessorament de funcionaris i col·laboradors en la configuració i desenrotllament de les matèries objecte de col·laboració.
  
- El suport documental i bibliogràfic que resulte necessari per a la realització de les activitats programades.
  
- Una aportació econòmica de cinquanta mil dos-cents seixanta-cinc euros (50.265 e) a càrrec del capítol 2, article 22, concepte 226.06 del pressupost de despeses de l'organisme per a l'any 2003, quantitat que estarà destinada a abonar, directament, pel Real Patronato, els servicis que cal contractar, els emoluments i les compensacions de despeses de viatge dels moderadors, dels ponents, professors i altres col·laboradors personals o institucionals i la resta de despeses dels cursos, tallers, seminaris i congressos en què es desglossa la col·laboració i que es detalla en l'annex d'esta addenda.
  
Quarta. A més dels compromisos expressament referits en la clàusula segona, en relació amb les activitats que cal desenrotllar en el marc d'esta addenda, la Conselleria de Benestar Social, quedarà obligada a elaborar amb data límit el 15 de novembre del 2003 una memòria de les actuacions desenrotllades, amb detall dels treballs realitzats i en què es rendirà justificació de les despeses efectuades a càrrec de l'aportació econòmica del Real Patronato.
  
Quinta. La Comissió mixta, creada en la clàusula octava del Conveni Marc de Col·laboració, s'encarregarà de fixar les directrius i els criteris generals per al desenrotllament i l'execució de les activitats que s'han desenrotllar basant-se en el present Addendum, així com efectuar el seguiment i verificar el compliment del programa d'activitats.
  
Sexta. En allò no previst en esta addenda, valdrà el que disposa el Conveni Marc de Col·laboració subscrit amb 4 de desembre de 2002 entre les parts que hi intervenen.
  
Sèptima. El present Addendum entrarà en vigor l'1 de gener del 2003 i tindrà eficàcia fins al 31 de desembre del 2003.
  
Serà causa d'extinció d'esta addenda el mutu acord de les parts firmants. Així mateix, qualsevol de les parts firmants podrà instar la resolució d'esta addenda quan s'estime que s'han produït alteracions substancials en les condicions que van propiciar la seua realització i/o que s'ha produït l'incompliment d'alguna de les seues clàusules, podent exigir-se la devolució de les quantitats aportades i les indemnitzacions que en dret corresponguen i podent, així mateix, deixar en suspens la seua col·laboració en les activitats en curs.
  
Octava. El present addenda té naturalesa administrativa quedant exclòs del text refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, a l'empara de l'article 3.1 c) del mateix.
  
L'orde jurisdiccional contenciós administratiu serà el competent per a resoldre les qüestions litigioses que pogueren suscitar-se entre les parts amb ocasió del seu desenrotllament.
  
I en prova i conformitat amb tot allò que s'ha exposat, en l'exercici de les atribucions que són titulars els firmants, subscriuen la present addenda en triple versió exemplar, al lloc i en la data amunt indicats.
  
El conseller de Benestar Social,
  
RAFAEL BLASCO CASTANY
  
El secretari general del Real Patronato,
  
FRANCISCO MIRA PÉREZ
  
ANNEX A L'ADDENDA DEL CONVENI MARC DE COL·LABORACIÓ ENTRE EL REAL PATRONAT SOBRE DISCAPACITAT I LA CONSELLERIA DE BENESTAR SOCIAL DE LA GENERALITAT VALENCIANA.
  
Programa per al 2003
  
1. Reciclatge de professionals a través de cursos bàsics d'accessibilitat (en espais oberts, àrees recreatives, infraestructures turístiques i evitació de barreres urbanístiques i del transport).
  
2. Formació d'estudiants d'últims cursos i en projecte fi de carrera per mitjà de tallers d'accessibilitat al medi físic.
  
3. Seminari sobre ?Mitjans de comunicació sense barreres?.
  
4. Seminari Iberoamericà d'Accessibilitat al Medi Físic.
  
5. Activitats congressuals en el marc de l'Any Europeu de les Persones amb Discapacitat.